pythainlp/thai_wikipedia_clean_20230101 huggingface dataset:
กระจุกดาวเป็ดป่า (รู้จักกันดีในชื่อ เมซีเย 11 หรือ เอ็ม 11 หรือ เอ็นจีซี 6705, ) เป็นกระจุกดาวเปิดในกลุ่มดาวโล่ ห่างจากศูนย์กลางของดาราจักรทางช้างเผือกประมาณ 22,000 ปีแสง ก็อทฟรีท เคียร์ช ค้นพบกระจุกดาวนี้ใน พ.ศ. 2224
กระจุกดาวเป็ดป่าเป็นหนึ่งในกระจุกดาวเปิดที่ใหญ่ที่สุดและได้รับการศึกษาค้นคว้ามากที่สุด มีอายุประมาณ 316 ล้านปี ดาวสว่างที่สุดที่เป็นสมาชิกของกระจุกดาวนี้มีความสว่างขนาด 8
ชื่อของกระจุกดาว "Wild Duck" (เป็ดป่า) มาจากดาวฤกษ์ที่สว่างมากในกลุ่มดาวเรียงตัวกันคล้ายการบินของฝูงเป็ดป่า ซึ่งฝูงเป็ดป่าจะบินกันเป็นรูปตัววี "V"
กลีเซอ 876 บี
กลีเซอ 876 บี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ ดาวดวงนี้ค้นพบในเดือนมิถุนายน ค.ศ. 1998 เป็นดาวเคราะห์ดวงแรกที่ถูกค้นพบในวงโคจรของดาวแคระแดง
นรกระฟ้า
นรกระฟ้า  เป็นภาพยนตร์อเมริกันแนวโลดโผน ฉายเมื่อปี ค.ศ. 1988 กำกับโดย จอห์น แมคเทียร์แนน และเขียนบทโดย เจบ สจ๊วตและสตีเวน อี. เดอ โซซา สร้างจากนวนิยาย "นอตติงลาสต์ฟอร์เอเวอร์" เขียนโดย รอเดอริก ทอร์ป วางจำหน่ายเมื่อปี ค.ศ. 1979 ภาพยนตร์แสดงนำโดย บรูซ วิลลิส, แอลัน ริกแมน, อเล็กซานเตอร์ กอดูนอฟและบอนนี บะดีเลีย และยังแสดงโดย เรจินัลด์ เวลจอห์นสัน, วิลเลียม เอเทอร์ตัน, พอล กลีสันและฮาร์ต บอชเนอร์ ในบทบาทสมทบ ในภาพยนตร์ จอห์น แมคเคลน (วิลลิส) นักสืบตำรวจนิวยอร์ก เข้ามาพัวพันกับผู้ก่อการร้ายที่เข้ายึดตึกระฟ้าในลอสแอนเจลิสขณะที่เขาไปเยี่ยมภรรยาที่เหินห่าง
สจ๊วตได้รับการว่าจ้างโดย ทเวนตีท์เซนจูรีฟอกซ์ ให้ดัดแปลงนวนิยายของทอร์ปเป็นบทภาพยนตร์ในปี ค.ศ. 1987 บทร่างที่เขียนเสร็จแล้วของเขาได้รับไฟเขียวให้สร้างโดยทันทีโดยฟอกซ์ซึ่งต้องการภาพยนตร์บล็อกบัสเตอร์ที่จะฉายในฤดูร้อนปีถัดไป บทของแมคเคลนได้รับการปฏิเสธจากนักแสดงยอดนิยมแห่งทศวรรษ เช่น อาร์โนลด์ ชวาร์เซเน็กเกอร์และซิลเวสเตอร์ สตอลโลน วิลลิสเป็นที่รู้จักจากผลงานทางโทรทัศน์เป็นหลัก โดยเขาได้รับเงิน 5 ล้านดอลลาร์สหรัฐจากการแสดงของเขา ทำให้เขาเป็นหนึ่งในนักแสดงที่ได้รับค่าตัวสูงสุดของฮอลลีวูด ข้อตกลงนี้ถูกมองว่าเป็นการลงทุนที่ย่ำแย่โดยผู้เชี่ยวชาญในอุตสาหกรรมและทำให้เกิดความขัดแย้งที่สำคัญก่อนการฉาย ภาพยนตร์ถ่ายทำระหว่างเดือนพฤศจิกายน ค.ศ. 1987 จนถึงเดือนมีนาคม พ.ศ. 1988 ด้วยทุนสร้าง 25–35 ล้านดอลลาร์สหรัฐและเกือบทั้งหมดเป็นการถ่ายทำภายในและบริเวณรอบโดยรอบของฟอกซ์พลาซาในลอสแอนเจลิส
ความคาดหวังสำหรับ "นรกระฟ้า" นั้นต่ำ ความพยายามทางการตลาดบางอย่างได้ละเลยภาพลักษณ์ของวิลลิสอย่างเห็นได้ชัด เนื่องจากทีมการตลาดเห็นว่าฉากดำเนินเรื่องนั้นมีความสำคัญพอ ๆ กับแมคเคลน ภาพยนตร์ฉายในเดือนกรกฎาคม ค.ศ. 1988 ได้การตอบรับที่หลากหลายจากนักวิจารณ์ในช่วงแรกที่ฉาย โดยติในเรื่องความรุนแรง, โครงเรื่องและการแสดงของวิลลิส ขณะที่การกำกับของแมคเทียร์แนนและการแสดงเป็น ฮานส์ กรูเบอร์ ตัวร้ายที่มีเสน่ห์ของริกแมนได้รับการยกย่อง "นรกระฟ้า" ทำเงินประมาณ 140 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่ 10 ของปีและเป็นภาพยนตร์แนวโลดโผนที่ทำเงินสูงสุด ภาพยนตร์ได้รับการเสนอชื่อเข้าชิงรางวัลออสการ์สี่ครั้ง ทำให้วิลลิสได้รับสถานะเป็นนักแสดงนำและทำให้ริกแมนกลายเป็นคนมีชื่อเสียง
"นรกระฟ้า" ได้รับการประเมินใหม่จากนักวิจารณ์และปัจจุบันถือว่าเป็นหนึ่งในภาพยนตร์แนวโลดโผนที่ยิ่งใหญ่ที่สุด นอกจากนี้ยังได้รับการเสนอชื่อให้เป็นหนึ่งในภาพยนตร์คริสต์มาสที่ดีที่สุดด้วยเช่นกัน "นรกระฟ้า" ทำให้ภาพยนตร์แนวโลดโผนได้รับการฟื้นฟูขึ้น ส่วนใหญ่เกิดจากการที่แมคเคลนแสดงเป็นตัวเอกที่เปราะบางและผิดพลาดได้ ตรงกันข้ามกับฮีโรที่มีกล้ามใหญ่และอยู่ยงคงกระพันของภาพยนตร์เรื่องอื่นในยุคนั้น นักวิจารณ์ย้อนหลังยังได้ระบุและวิเคราะห์ข้อกังวลของภาพยนตร์ เช่น การแก้แค้น, ความเป็นชาย, บทบาททางเพศและความวิตกกังวลของชาวอเมริกันต่ออิทธิพลจากต่างประเทศ "นรกระฟ้า" กลายเป็นชื่อต้นแบบของภาพยนตร์ที่มีโครงเรื่องของตัวละครเอกที่เสียเปรียบอย่างมากในสภาพแวดล้อมที่จำกัด เช่น ""นรกระฟ้า" บนรถบัส" ภาพยนตร์ตามมาด้วยภาคต่ออีกสี่เรื่อง ได้แก่ "ดาย ฮาร์ด 2 อึดเต็มพิกัด" (1990), "ดาย ฮาร์ด 3 แค้นได้ก็ตายยาก" (1995), "ดาย ฮาร์ด 4.0 ปลุกอึด ตายยาก" (2007) และ "วันดีมหาวินาศ คนอึดตายยาก" (2013) นอกจากนี้ยังมีวิดีโอเกม, การ์ตูนและสินค้าอื่น ๆ ก่อให้เกิดเป็นแฟรนไชส์ "นรกระฟ้า" ได้รับเลือกโดย หอสมุดรัฐสภา ให้มีการเก็บรักษาใน หอทะเบียนภาพยนตร์แห่งชาติ เมื่อปี ค.ศ. 2017 ในฐานะที่ภาพยนตร์ "มีวัฒนธรรม, ประวัติศาสตร์, หรือ มีความสุนทรีย์อย่างมีนัยสำคัญ"
ในวันคริสต์มาสอีฟ จอห์น แมคเคลน ตำรวจนิวยอร์ก เดินทางมาที่อาคารนากาโตมิในลอสแอนเจลิส เพื่อร่วมงานเลี้ยงวันคริสต์มาสกับฮอลลี ภรรยาที่ตอนนี้แยกกันอยู่ ขณะที่แมคเคลนกำลังเปลี่ยนชุด กลุ่มติดอาวุธนำโดยฮันส์ กรูเบอร์ได้บุกเข้ามาในอาคาร แขกทั้งหมดถูกจับเป็นตัวประกัน ส่วนแมคเคลนลอบหนีออกมาได้
กรูเบอร์แยกไปคุยกับโจเซฟ ทาคางิ ผู้บริหารบริษัทนากาโตมิและบังคับให้เขาบอกรหัสห้องนิรภัยของอาคารซึ่งภายในมีพันธบัตรมูลค่า 640 ล้านดอลลาร์สหรัฐ แต่ทาคางิไม่ยอมบอก กรูเบอร์จึงยิงทาคางิที่ศีรษะ แมคเคลนซึ่งเห็นเหตุการณ์ทั้งหมดรีบหนีหลังจากถูกโทนี ลูกน้องของกรูเบอร์ไล่ตาม แมคเคลนสู้กับโทนีจนฝ่ายหลังตกบันไดคอหักและยึดอาวุธและวิทยุสื่อสารของโทนีไป เขาใช้ติดต่อกับอัล พาวเวลล์ ตำรวจลอสแอนเจลิสเพื่อขอความช่วยเหลือ ต่อมากรูเบอร์ส่งลูกน้อง 2 คนคือไฮน์ริชและมาร์โคไปเพื่อกำจัดแมคเคลน แต่ทั้งสองคนกลับถูกแมคเคลนยิงเสียชีวิต ด้านพาวเวลล์ไปตรวจที่อาคารและพบกับเอ็ดดี ลูกน้องของกรูเบอร์ที่ปลอมเป็นฝ่ายต้อนรับ เมื่อไม่พบอะไรผิดสังเกต พาวเวลล์จึงขับรถออกไป แต่แมคเคลนโยนศพของมาร์โคลงมา ทำให้พาวเวลล์รีบขอกำลังเสริมมาที่อาคารนี้
ต่อมาหน่วยปฏิบัติการพิเศษได้บุกอาคาร แต่ถูกเจมส์และอเล็กซานเดอร์ ลูกน้องของกรูเบอร์ตอบโต้ด้วยจรวด แมคเคลนจึงใช้ระเบิด C4 ที่ยึดมาจากไฮน์ริชฆ่าทั้งสองคน แฮร์รี เอลลิส เพื่อนร่วมงานของฮอลลีเสนอตัวเป็นคนกลางในการเจรจาระหว่างแมคเคลนและกรูเบอร์ แต่แมคเคลนไม่ยอมรับข้อเสนอ กรูเบอร์จึงยิงเอลลิสเสียชีวิต ต่อมากรูเบอร์ออกไปตรวจดูระเบิดที่ชั้นดาดฟ้าและพบกับแมคเคลน แต่กรูเบอร์หลอกว่าตัวเองชื่อ บิล เคลย์และเป็นตัวประกันที่หนีออกมาได้ แมคเคลนให้ปืนเขาไว้เพื่อป้องกันตัว กรูเบอร์พยายามใช้ปืนยิงแมคเคลนแต่ปืนไม่มีกระสุน ก่อนที่แมคเคลนจะจัดการกรูเบอร์ คาร์ล ฟรังโกและฟริตซ์ ลูกน้องของกรูเบอร์ได้ตามมาและยิงต่อสู้กัน ฟรังโกและฟริตซ์เสียชีวิต ส่วนแมคเคลนหนีไปได้
ต่อมาเจ้าหน้าที่ FBI ได้เข้ามาดูแลสถานการณ์และสั่งตัดไฟฟ้าของอาคาร ซึ่งเข้าแผนของกรูเบอร์เพราะจะทำให้ตัวล็อกตัวสุดท้ายของห้องนิรภัยเปิดออก กรูเบอร์ขอเฮลิคอปเตอร์เพื่อใช้หลบหนี โดยเขามีแผนจะระเบิดดาดฟ้าเพื่อฆ่าตัวประกันทั้งหมดและหลอกว่าพวกเขาเสียชีวิตในการระเบิด แมคเคลนตามไปที่ดาดฟ้าและสู้กับคาร์ล ในขณะเดียวกันกรูเบอร์เห็นข่าวเกี่ยวกับครอบครัวแมคเคลนจึงอนุมานได้ว่าฮอลลีเป็นภรรยาของแมคเคลน กรูเบอร์จึงจับฮอลลีเป็นตัวประกัน ด้านแมคเคลนหลังจากจับคาร์ลแขวนคอและฆ่าอูลี ลูกน้องของกรูเบอร์ เขาขึ้นไปที่ดาดฟ้าและสั่งให้ตัวประกันทั้งหมดลงจากดาดฟ้า กรูเบอร์กดระเบิดทำลายดาดฟ้าและเฮลิคอปเตอร์ของ FBI ส่วนแมคเคลนหนีลงมาจากดาดฟ้าโดยผูกตัวเองกับสายดับเพลิง
ทีโอ ลูกน้องของกรูเบอร์ลงมาที่ลานจอดรถเพื่อหารถหลบหนี แต่ถูกอาร์กายล์ คนขับรถของแมคเคลนชกจนสลบ แมคเคลนสู้กับคริสตอฟฟ์ ลูกน้องของกรูเบอร์จนอีกฝ่ายสลบและพบกับกรูเบอร์ที่จับฮอลลีเป็นตัวประกันกับเอ็ดดี แมคเคลนทำท่าเหมือนยอมแพ้แล้วใช้ปืนที่ซ่อนไว้ด้านหลังยิงเอ็ดดีเสียชีวิต ส่วนกรูเบอร์ถูกแมคเคลนยิงจนทะลุออกนอกหน้าต่างแต่เกี่ยวนาฬิกาของฮอลลีไว้ เขาพยายามจะยิงแมคเคลนและฮอลลี แต่แมคเคลนปลดนาฬิกาได้ก่อน กรูเบอร์จึงร่วงลงไปเสียชีวิต
แมคเคลนและฮอลลีออกมาเจอพาวเวลล์ที่ด้านนอกอาคาร โดยมีคาร์ลซึ่งยังไม่เสียชีวิตตามออกมา แต่ถูกพาวเวลล์ยิงก่อนจนเสียชีวิต ส่วนอาร์กายล์ขับรถออกมารับแมคเคลนและฮอลลี ริชาร์ด ธอร์นเบิร์ก นักข่าวที่เสนอข่าวครอบครัวแมคเคลนขอสัมภาษณ์แมคเคลน แต่ถูกฮอลลีชก แมคเคลนและฮอลลีขึ้นรถโดยมีอาร์กายล์ขับออกไป
51 ม้าบิน บี
51 ม้าบิน บี  หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
Suiyoubi no Alice
Sono mama de
Namida ni Shizumu taiyou
Kimi no c/w
1994nen no Raimei
สนูด
สนูด  เป็นที่โพกศีรษะของสตรียุโรปในอดีต หรือในปัจจุบันเชื่อมต่อกับคอ สนูดอาจทำมาจากผ้าหนา ๆ แต่ถักให้หลวมหรือใช้วัสดุคล้ายตาข่าย ในอดีต (หรืออาจใช้บ้างในปัจจุบัน) เป็นกระเป๋าตาข่ายเล็ก ๆ ผูกติดเข้ากันเพื่อรวบผมด้านหลังเข้ามาไว้ใกล้กับต้นคอ
Snood (headgear)
เสื้อกล้าม
เสื้อกล้าม, เสื้อแขนกุด หรือเสื้อไม่มีแขน  เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
เสื้อแขนกุด
Sleeveless shirt
79 ซีตัส บี
79 ซีตัส บี (หรือที่รู้จักกันในชื่อ เอชดี 16141 บี) เป็นดาวเคราะห์นอกระบบที่อยู่ในวงโคจรดาวฤกษ์ 79 ซีตัส ในกลุ่มดาววาฬ โดยจะโคจรไปรอบดาวฤกษ์ 79 ซีตัส ทุกๆ 75 วัน การค้นพบดาวเคราะห์ดวงนี้พร้อมกับดาวเอชดี 46375 บี เมื่อ 29 มีนาคม ค.ศ. 2000 นับเป็นครั้งแรกที่มีการค้นพบดาวเคราะห์นอกระบบที่มีมวลต่ำกว่ามวลของดาวเสาร์
79 Ceti b
บริษัท เนชั่นมัลติมีเดียกรุ๊ป จำกัด (มหาชน)
สหพันธ์ฟุตบอลฝรั่งเศส
สหพันธ์ฟุตบอลฝรั่งเศส  หรือ แอ็ฟแอ็ฟแอ็ฟ  เป็นสมาคมฟุตบอลในประเทศฝรั่งเศส รวมถึงดูแลดินแดนโพ้นทะเลของฝรั่งเศส (กัวเดอลุป เฟรนช์เกียนา มาร์ตีนิก มายอต นิวแคลิโดเนีย เฟรนช์พอลินีเชีย เรอูว์นียง) ก่อตั้งขึ้นในปี ค.ศ. 1919 ตั้งอยู่ที่กรุงปารีส เป็นสมาชิกกลุ่มก่อตั้งของฟีฟ่า ดูแลรับผิดชอบการแข่งขันฟุตบอลในฝรั่งเศส ทั้งการแข่งขันอาชีพและสมัครเล่น สหพันธ์รับผิดชอบ ตั้งแต่การจัดการทั้งทีมชาติฟุตบอลชาย หญิง และทีมชาติเยาวชน ในปี ค.ศ. 2010 สหพันธ์ออกได้รับรองใบอนุญาตแล้ว 2,107,924 ใบ โดยมีนักฟุตบอลลงทะเบียนมากกว่า 1,800,000 คน รวมถึงสโมสรที่ลงทะเบียนมากกว่า 18,000 สโมสร
สมาคมฟุตบอลฝรั่งเศส
อาดิดาส พรีเดเตอร์
อาดิดาส พรีเดเตอร์  เป็นรุ่นรองเท้าฟุตบอลที่พัฒนาโดยบริษัทผลิตอุปกรณ์กีฬาสัญชาติเยอรมัน อาดิดาส โดยออกแบบตามแนวคิดของอดีตนักฟุตบอลชาวออสเตรเลีย เคร็ก จอห์นสตัน รุ่นพรีเดเตอร์ออกแบบมาเพื่อเพิ่มการเสียดสีระหว่างรองเท้ากับลูกฟุตบอล ในปลายปี ค.ศ. 2010 อาดิดาสได้ออกแบบเทคโนโลยีใหม่ "Power-spine" ที่ช่วงในการยิงโดยลดการงอของเท้าขณะเตะลูกฟุตบอล
Adidas Predator
เคร็ก จอห์นสตัน
เคร็ก จอห์นสตัน  เกิดวันที่ 25 มิถุนายน ค.ศ. 1960 เป็นอดีตนักฟุตบอล เป็นหนึ่งในนักฟุตบอลชาวออสเตรเลียคนแรกที่มีสร้างอิทธิพลให้กับวงการฟุตบอลอังกฤษ เป็นที่จดจำในฐานะผู้เล่นสโมสรฟุตบอลลิเวอร์พูลในทศวรรษ 1980 หลังเกษียณจากการเป็นนักฟุตบอลเขาเป็นผู้ร่วมออกแบบรุ่นรองเท้าอาดิดาส พรีเดเตอร์ ที่ใช้กันแพร่หลายในวงการฟุตบอลและรักบี้
Craig Johnston
บิลลี ไรต์ (นักฟุตบอลเกิดปี พ.ศ. 2467)
วิลเลียม แอมโบรส "บิลลี" ไรต์ (; 6 กุมภาพันธ์ ค.ศ. 1924 - 3 กันยายน ค.ศ. 1994) เป็นนักฟุตบอลชาวอังกฤษ เล่นฟุตบอลอาชีพกับสโมสรฟุตบอลวุลเวอร์แฮมป์ตันวอนเดอเรอส์โดยตลอด เขาเป็นนักฟุตบอลคนแรกในโลกที่ลงแข่ง 100 นัด ไรต์ถือสถิติลงแข่งในฟุตบอลทีมชาติยาวนานที่สุด ลงแข่งขัน 105 นัดให้กับฟุตบอลทีมชาติอังกฤษ เป็นกัปตันทีม 90 นัด
Billy Wright (footballer born 1924)
ปลย. 88
ศาลเตี้ย
ฮัมเมลอินเตอร์เนชันแนล
ฮัมเมลอินเตอร์เนชันแนล  เป็นบริษัทผลิตอุปกรณ์กีฬาจากเดนมาร์ก ก่อตั้งในปี ค.ศ. 1923 โดยครอบครัวเมสส์เมอร์ ในเมืองฮัมบวร์ค ประเทศเยอรมนี ปัจจุบันผลิตอุปกรณ์กีฬาสำหรับกีฬา ฟุตบอล แฮนด์บอล บาสเกตบอล รักบี้ ออสเตรเลียนฟุตบอล ชินตี และวอลเลย์บอล บริษัทยังผลิตรองเท้ากีฬาฟุตบอลและแฮนด์บอลด้วย
Hummel International
เดอะวอยซ์ไทยแลนด์ (ฤดูกาลที่ 1)
เดอะวอยซ์ไทยแลนด์ (ฤดูกาลที่ 1) เป็นรายการเรียลลิตี้โชว์ประกวดร้องเพลงโดยเวิร์คพอยท์ เอ็นเทอร์เทนเมนท์และทรู มิวสิก ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ เจนนิเฟอร์ คิ้ม, ก้อง - สหรัถ สังคปรีชา, โจอี้ บอย และแสตมป์ - อภิวัชร์ เอื้อถาวรสุข มีการบันทึกเทปและการแสดงสดทุกรอบที่ Centerpoint Entertainment ซอยลาซาล - แบรี่ง สมุทรปราการ โดยเริ่มเมื่อวันที่ 1-4 สิงหาคม 2555 สำหรับ Build Audition, 28-29 สิงหาคม 2555 สำหรับ Battle Round
ฤดูกาลนี้เป็นฤดูกาลแรกและฤดูกาลเดียวที่ถ่ายทำในระบบความคมชัดมาตรฐาน ก่อนที่ฤดูตอนไปจะถายทำด้วยระบบความคมชัดสูง และตอนสุดท้ายถูกเลื่อนจากวันอาทิตย์ที่ 16 ธันวาคม 2555 เป็นวันเสาร์ที่ 15 ธันวาคม 2555 เนื่องจากเปิดช่วงเวลาถ่ายทอดสดให้การแข่งขันชกมวย Thai Fight โดยรูปแบบของเวทีในรอบ Blind Audition และ Battle Round ใช้แม่แบบจาก The Voice สหรัฐอเมริกา ฤดูกาลที่ 2 และรอบ Live Show ใช้แม่แบบจาก The Voice สหรัฐอเมริกา ฤดูกาลที่ 1
สำหรับฤดูกาลแรก เปิดรับสมัครตามภาคต่างๆ ของประเทศไทยและมีผู้สมัครเข้ามาคัดเลือกกันกว่า 4,000 คนโดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 140 คนจาก 4,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คนเป็นทั้งหมด 48 คนจาก 140 คนแต่ภายหลังเนื่องจากมีคัดเลือกเกินจำนวนมาเป็น 56 ทีมทำให้ผ่านเข้ารอบมาเกินกว่า 48 คนตามที่กำหนดและคัดออกภายหลังในรอบถัดไป และภายหลังจบรายการ เนื่องจากกระแสสังคมไปในทางเชิงบวกมากยิ่งขึ้นกับรายการนี้ จึงมีการมอบเงินรางวัลแก่ 56 ทีมนี้เป็นเงินทีมละ 20,000 บาทด้วย
สัปดาห์ที่ 1 ออกอากาศเมื่อวันที่ 9 กันยายน พ.ศ. 2555
Episode 2.
สัปดาห์ที่ 2 ออกอากาศเมื่อวันที่ 16 กันยายน พ.ศ. 2555
Episode 3.
สัปดาห์ที่ 3 ออกอากาศเมื่อวันที่ 23 กันยายน พ.ศ. 2555
สัปดาห์ที่ 4 ออกอากาศเมื่อวันที่ 30 กันยายน พ.ศ. 2555
สัปดาห์ที่ 5 ออกอากาศเมื่อวันที่ 7 ตุลาคม พ.ศ. 2555
Episode 6.
สัปดาห์ที่ 6 ออกอากาศเมื่อวันที่ 14 ตุลาคม พ.ศ. 2555
รอบ Battle Rounds.
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
รอบ Battle Rounds ออกอากาศเมื่อวันที่ 21, 28 ตุลาคม และ 4 พฤศจิกายน พ.ศ. 2555
รอบ Live Rounds.
Episode 10: First Live Rounds (สัปดาห์ที่ 1).
สัปดาห์ที่ 1 ออกอากาศเมื่อวันที่ 11 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
Episode 11: First Live Rounds (สัปดาห์ที่ 2).
สัปดาห์ที่ 2 ออกอากาศเมื่อวันที่ 18 พฤศจิกายน พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
Episode 12: Quarter-Final (สัปดาห์ที่ 1).
สัปดาห์ที่ 1 ออกอากาศเมื่อวันที่ 25 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
Episode 13: Quarter-Final (สัปดาห์ที่ 2).
สัปดาห์ที่ 2 ออกอากาศเมื่อวันที่ 2 ธันวาคม พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
Episode 14: Semi-Final.
ออกอากาศเมื่อวันที่ 9 ธันวาคม พ.ศ. 2555
Episode 15: Final Round.
ออกอากาศเมื่อวันที่ 15 ธันวาคม พ.ศ. 2555 (เลื่อนจากวันอาทิตย์มาเป็นวันเสาร์เนื่องจากติดถ่ายทอดสดนัดชิงชนะเลิศ Thai Fight) โดยคะแนนโหวตจาก sms จะนับเป็น 1 โหวตและการ Download เพลงจะนับเป็น 2 โหวต
สถานีรถไฟโอฟูนะ
สถานีรถไฟโอฟูนะ  เป็นสถานีรถไฟในเมืองคามากูระ จังหวัดคานางาวะ ให้บริการโดยบริษัทรถไฟญี่ปุ่นตะวันออก
สถานีรถไฟโอฟูนะให้บริการในเส้นทาง สายหลักโทไกโด, สายโชนัน-ชินจูกุ, สายเนงิชิ (สายเคฮิน-โทโฮกุ), สายโยโกซูกะ และโชนันโมโนเรล
คณะผู้ยึดอำนาจการปกครอง
คณะผู้ยึดอำนาจการปกครอง  เป็นรัฐบาลที่นำโดยคณะผู้นำทางทหาร คำนี้มาจากภาษาสเปน "junta" หมายถึง คณะกรรมการหรือที่ประชุม เกิดขึ้นครั้งแรกในสงครามคาบสมุทรครั้งที่นโปเลียนเข้ารุกรานสเปนในคริสต์ศักราช 1808 โดยคำนี้นิยามถึงรัฐบาลรูปแบบอำนาจนิยมโดยมีโครงสร้างแบบคณาธิปไตยเผด็จการทหาร โดยการปกครองแบบนี้จะค่อนข้างเด่นจากการปกครองอำนาจนิยมรูปแบบอื่นๆ เช่น บุรุษทหาร (เผด็จการทหารแบบอัตตาธิปไตย) โครงสร้างแบบกลไก (คณาธิปไตยเผด็จการแบบพรรคการเมือง) และ ลัทธิผู้นำนิยม (อัตตาธิปไตยเผด็จการแบบโครงสร้างพรรคการเมือง) เป็นต้น
ลิขิต เนียมวัน
ลิขิต เนียมวัน แอนเดอร์สสัน  เกิดวันที่ 24 กุมภาพันธ์ พ.ศ. 2516 ที่จังหวัดพิษณุโลก เป็นนักกีฬาฮอกกี้น้ำแข็งระดับอาชีพชาวไทย-สวีเดน นอกจากนี้ เขายังเป็นผู้ฝึกสอนให้แก่นักกีฬาฮอกกี้น้ำแข็งชายทีมชาติไทย ตลอดจนเป็นต้นแบบให้แก่นักกีฬาร่วมทีมหลายราย
ลิขิต เนียมวัน แอนเดอร์สสัน เกิดที่ประเทศไทย แต่ไปเติบโตในประเทศสวีเดน จากนั้น เขาได้กลับมาร่วมทีมกับฮอกกี้น้ำแข็งชายทีมชาติไทย และได้รับการกล่าวว่าเป็นหนึ่งในกำลังสำคัญของฮอกกี้น้ำแข็งชายทีมชาติไทยในกีฬาเอเชียนเกมส์ฤดูหนาว 2011 ซึ่งจัดขึ้นที่ประเทศคาซัคสถาน และได้รับเหรียญเงินในการแข่งขันดังกล่าว
ลิขิต เนียมวัน ยังเป็นส่วนหนึ่งของทีมในการแข่งขันรายการไอแฮทชาเลนจ์คัพออฟเอเชีย 2012 ซึ่งจัดขึ้นที่เดห์ราดูน ประเทศอินเดีย นอกจากนี้ เขายังมีส่วนร่วมในกีฬาฟุตบอลระดับเยาวชน รวมถึงการฝึกสอนให้แก่นักกีฬาฮอกกี้น้ำแข็งในประเทศไทย
การปราบปรามการก่อกบฏ
ปฏิบัติการการปราบปรามการก่อกบฏ (; ย่อ: COIN) เกี่ยวข้องกับการปฏิบัติที่ดำเนินโดยรัฐบาลที่ได้รับการรับรองของชาติเพื่อจำกัดหรือปราบปรามการก่อการกำเริบ (insurgency) ที่มีต่อรัฐบาลนั้น โดยหลัก ผู้ก่อการกำเริบมุ่งทำลายหรือลบอำนาจทางการเมืองของเจ้าหน้าที่ของรัฐที่ป้องกันในประชากรที่ผู้ก่อการมุ่งควบคุม และกำลังปราบปรามการก่อกบฏมุ่งปกป้องอำนาจนั้นและลดหรือกำจัดอำนาจที่กำลังเข้าแทนที่ของผู้ก่อการ
ปฏิบัติการปราบปรามการก่อกบฏเป็นสิ่งสามัญระหว่างสงคราม การยึดครองและการกบฏด้วยอาวุธ การปราบปรามการก่อกบฏอาจเป็นการปราบการกบฏ ร่วมกับยุทธวิธีอย่างเช่น แบ่งแยกแล้วปกครองซึ่งออกแบบมาเพื่อแยกความเชื่อมโยงระหว่างการก่อการกำเริบกับประชากรซึ่งผู้ก่อการกำเริบควบคุมอยู่ เพราะเป็นการยากหรือเป็นไปไม่ได้ที่จะแยกระหว่างผู้ก่อการกำเริบ ผู้สนับสนุนการก่อการกำเริบซึ่งไม่ร่วมทำการรบ (non-combatant) กับสมาชิกประชากรที่ไม่มีส่วนเกี่ยวข้องอย่างใด ทำให้ปฏิบัติการการปราบปรามการก่อกบฏมักต้องอาศัยความแตกต่างระหว่างผู้ก่อการกำเริบกับผู้ที่ไม่ร่วมทำการรบ
Counter-insurgency
แบ่งแยกแล้วปกครอง
ในทางการเมืองและสังคมวิทยา แบ่งแยกแล้วปกครอง ( มาจากภาษาละติน "divide et impera") เป็นการรวมยุทธศาสตร์การเมือง การทหารและเศรษฐกิจในการได้มาซึ่งและรักษาอำนาจโดยการแยกอำนาจรวมศูนย์ที่ใหญ่กว่าออกเป็นส่วนเล็ก ๆ ที่แต่ละส่วนมีอำนาจน้อยกว่าผู้ที่กำลังใช้ยุทธศาสตร์ดังกล่าว มโนทัศน์นี้หมายถึง ยุทธศาสตร์ที่แยกโครงสร้างอำนาจที่มีอยู่และป้องกันกลุ่มอำนาจที่เล็กกว่ามิให้รวมกันขึ้น
องค์ประกอบของเทคนิคนี้ มี
ในประวัติศาสตร์ ยุทธศาสตร์นี้ได้ถูกใช้ในหลายทางโดยจักรวรรดิที่มุ่งขยายดินแดนออกไป
มโนทัศน์ดังกล่าวยังมีการกล่าวถึงเป็นยุทธศาสตร์สำหรับการดำเนินการทางตลาดในทางเศรษฐศาสตร์เพื่อนำผู้เล่นส่วนมากออกจากตลาดแข่งขัน
ประชาชาติรายวัน
การนัดหยุดงานทั่วไป
การนัดหยุดงานทั่วไป  เป็นการนัดหยุดงานโดยมวลชนที่จำเป็น (critical mass) ของกำลังแรงงานในนคร ภูมิภาค หรือประเทศ ขณะที่การนัดหยุดงานทั่วไปมีขึ้นเพื่อจุดประสงค์ทางการเมือง ทางเศรษฐกิจหรือทั้งคู่ การนัดหยุดงานทั่วไปมีแนวโน้มได้รับแรงผลักดันจากความเห็นพ้องต้องกันในอุดมการณ์หรือชนชั้นของผู้เข้าร่วม นอกจากนี้ การนัดหยุดงานทั่วไปยังมีลักษณะของการมีส่วนร่วมของกรรมกรในกลุ่มคนที่ทำงาน และมีแนวโน้มข้องเกี่ยวกับทั้งชุมชน การนัดหยุดงานทั่วไปได้รับความนิยมเพิ่มขึ้นและลดลงตั้งแต่กลางคริสต์ศตวรรษที่ 19 และเป็นลักษณะของการนัดหยุดงานครั้งสำคัญในประวัติศาสตร์หลายครั้ง
เชร์รา อุลลิเยร์
มิสไซ่ง่อน
เมืองไทยรัชดาลัย
สหพันธ์มวยโลก
World Boxing Federation
World Boxing Foundation
WBF
นิ้ง-ปิ๊ง
PSR B1257+12 A เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว ดาวเคราะห์นี้นับว่าเป็นวัตถุที่โคจรอยู่ด้านในสุดรอบพัลซาร์ PSR B1257+12 หรืออาจเรียกว่าเป็นดาวเคราะห์พัลซาร์ก็ได้ มวลของดาวเคราะห์นี้เท่ากับประมาณสองเท่าของมวลดวงจันทร์ของโลก นับถึงปี ค.ศ. 2005 ดาวเคราะห์ดวงนี้จัดว่าเป็นดาวเคราะห์ที่มีมวลน้อยที่สุดเท่าที่เรารู้จัก รวมทั้งดาวเคราะห์ในระบบสุริยะด้วย
อันโตนีโอ ดี นาตาเล
อันโตนีโย ดี นาตาเล (หรือรู้จักเขาในชื่อ โตตอ) เกิดเมื่อวันที่ 13 ตุลาคม ค.ศ. 1977 เป็นนักฟุตบอลชาวอิตาลี เคยลงเล่นให้กับ อูดีเนเซ ในเซเรียอา
เขาถนัดในตำแหน่ง กองหน้า โดยเล่นได้ทั้งกองหน้าตัวเป้า,กองหน้าริมเส้นทั้งสองฝั่ง เขาเป็นคนน่าทึ่งสำหรับการเลี้ยงลูกฟุตบอลด้วยทักษะของเขาและความสามารถของเขาที่จะจบสกอร์ ดี นาตาเลได้รับรางวัลอันทรงเกียรติของการเป็นนักเตะยอดเยี่ยมของเซเรียอา สำหรับฤดูกาล 2009-10 แล ฤดูกาล 2010-11
ประวัติการค้าแข้งกับสโมสร.
ดี นาตาเล เกืดที่เมือง นาโปลี,ดี นาตาเลได้ย้ายขึ้นไปทางเหนือและเข้าร่วมเซ็นสัญญากับ เอมโปลี ในระบบเยาวชน เขาประทับใจในขณะที่เล่นในการเจอทีม ทูสซานี ใน เซเรียอา
ใน ฤดูกาล 2007-08 ดี นาตาเล ทำประตูไปได้ 17 ประตู สองประตูที่โดดเด่นที่สุดคือในนัดที่ 4 เมื่อ อูดีเนเซ เจอกับ เรจจิน่า เขายิงลูกยอดเยี่ยมในนาทีที่ 5 และลูกวอลเลย์ที่ยอดเยี่ยมในนาทีที่ 63 ด้วยเท้าซ้ายของเขาโดยเป็นการเปิดบอลของอดีตคู่ที่น่าเกรงขามและอย่างฟาบีโอ กวาลยาเรลลา, ดี นาตาเลปรับปรุงตรงการยิงประตูของเขากลายเป็นจุดโฟกัสของการโจมตีคู่ต่อสู้ ในปี 2007 เขาถูกเสนอชื่อ กัปตันทีม ของอูดีเนเซและสัญญาของเขาที่ยื่นออกไปถึง 30 มิถุนายน ค.ศ. 2012.
เมื่อวันที่ 15 พฤษภาคม ค.ศ. 2010 เป็นฤดูกาลที่ดีที่สุดเท่าที่เคย ดี นาตาเล ของการยิงประตูไป 29 ลูกในเซเรียอาและมีส่วน 54% ของการยิงประตูให้กับอูดีเนเซ. นอกจากนี้เขายังได้ทำสถิติแซงหน้า โอลิเวอร์ บีเออร์ฮอฟฟ์ เจ้าของสถิติเก่าของอูดีเนเซ่ที่ยิงได้มากที่สุดในลีก 28 ประตู ในวันที่ 9 พฤษภาคม ค.ศ. 2010 ดี นาตาเล ได้ทำประตูครบ 100 ลูกสำหรับเขาในการเล่นในลีก เซเรียอา ดี นาตาเลได้รับการโหวต นักฟุตบอลอิตาลียอดเยี่ยมแห่งปี และในเซเรียอาเขายังได้รับกัลโช่เซเรียอาแฟร์ รางวัลที่เขาเล่นในการแข่งขันที่พบ กับลาซีโอ ซึ่งเขาได้ช่วยพยุง ลิบอร์ กอซัค ที่ได้รับบาดเจ็บด้วยโดยผลอูดีเนเซชนะไป 3-2 ในช่วงท้ายเกม.
เมื่อวันที่ 14 พฤศจิกายน ค.ศ. 2010 เขาทำ แฮตทริกได้ในนัดที่อูดิเนซ่เจอกับ เลซเซ และเมื่อวันที่ 28 มกราคม ค.ศ. 2010 เขาทำแฮตทริกได้เป็นครั้งที่สองในบ้านของอูดิเนซด้วยการเจอกับ นาโปลี ในช่วง ฤดูกาล 2010-11,ดี นาตาเล ยิงประตูได้เยอะและดีที่สุดของนักเตะในอิตาลีด้วยการยิงประตูไป 28 ประตูจากการลงเล่นไปทั้งหมด 36 นัด โดยมีอัตราการยิง 0.78 ลูกต่อเกม ทำให้เขาเป็นดาวซัลโวสูงสุดของฤดูกาล 2010-2011 และเขาก็เป็นคนที่มีอัตราการยิงของหนึ่งในสามที่ดีที่สุดในยุโรปหลัง คริสเตียโน โรนัลโด และ ลีโอเนล เมสซี.
เมื่อวันที่ 4 กรกฎาคม ค.ศ. 2012 เขาได้เซ็นสัญญาฉบับใหม่กับสโมสรเป็นระยะเวลา 2 ปี.
เขาได้รับเลือกเล่นให้กับ ฟุตบอลทีมชาติอิตาลี เมื่อวันที่ 20 พฤศจิกายน ค.ศ. 2002,ในนัดกระชับมิตรที่พบกับทีมชาติตุรกี. เขาทำประตูแรกในนามของทีมชาติอิตาลีได้เมื่อวันที่ 18 กุมภาพันธ์ ค.ศ. 2004 ในนัดที่เจอกับสาธารณรัฐเช็ก.
ยูโร 2008.
ในปี 2006 เขาได้ติดทัพ "อัซซูรี" ภายใต้การคุมทีมใหม่ของ โรแบร์โต โดนาโดนี, และได้ลงเล่นใน ฟุตบอลชิงแชมป์แห่งชาติยุโรป 2008 รอบคัดเลือก. เขาได้ลงเล่นอย่างเป็นการทางการ ใน ยูโร 2008, ในนัดที่เขายิงจุดโทษผลาดในรอบแปดทีมสุดท้ายในนัดที่เจอกับ สเปน และสเปนชนะจุดโทษไป 4-2.
เขาพลาดการแข่งขัน คอนเฟเดอเรชันส์คัพ 2009 เพราะอาการบาดเจ็บที่หัวเข่า ในวันที่ 28 มีนาคม ค.ศ. 2009 ในการแข่งขันระหว่างประเทศกับ มอนเตรเนโกร.
เขาเป็นหนึ่งในผู้เล่นของทีมชาติอิตาลีในการแข่งขัน ฟุตบอลโลก 2010 ซึ่งเขาได้รับหมายเลขเสื้อเบอร์ 10 เมื่อวันที่ 24 มิถุนายน ค.ศ. 2010 เขายิงประตูในนัดที่แพ้ 3-2 ต่อสโลวาเกีย ซึ่งส่งผลให้อิตาลีตกรอบ ฟุตบอลโลก 2010 ในรอบแบ่งกลุ่ม
ยูโร 2012.
ในปี 2012 เขาติดทีมชาติอิตาลีในการเข้าร่วมศึก ยูโร 2012, และเขาได้เล่นนัดแรกในนัดที่เจอกับสเปน เขาทำประตูได้ทำให้เสมอกันไป 1-1 ,โดยการยิงด้วยเท้าขวาผ่าน ไป อีเกร์ กาซียัส หลังจากการส่งบอลของ อันเดรอา ปีร์โล.
ดี นาตาเล มีน้องสาวอยู่หนึ่งคน และเขาก็ไม่ได้มีญาติคนอื่น ๆ ที่อยู่นอกเมือง
55 ปู เอฟ
55 ปู เอฟ (ชื่อย่อ 55 Cnc f และเรียกอีกอย่างว่า Rho1 Cancri f) เป็นดาวเคราะห์นอกระบบที่อยู่ในวงโคจรของดาวฤกษ์ 55 ปู ในกลุ่มดาวปู โดยอยู่ห่างจากโลกประมาณ 41 ปีแสง เป็นดาวเคราะห์ที่เรารู้จักเป็นดวงที่สี่ (ตามระยะห่าง) จากดาวฤกษ์ 55 ปู และเป็นดาวเคราะห์ดวงแรกที่มีชื่อรหัสเป็น f
มิว แท่นบูชา
มิว แท่นบูชา (μ Ara, μ Arae) หรือที่มักเรียกตามชื่อที่กำหนดใน Henry Draper Catalogue ว่า HD 160691 เป็นดาวฤกษ์ในแถบลำดับหลักประเภทดาวแคระเหลือง อยู่ห่างจากโลกประมาณ 50 ปีแสง โดยอยู่ในกลุ่มดาวแท่นบูชา ดาวดวงนี้มีระบบดาวเคราะห์ซึ่งเท่าที่ทราบในปัจจุบันมีทั้งหมด 4 ดวง ในจำนวนนี้ 3 ดวงมีมวลเทียบเท่าดาวพฤหัสบดี ดาวเคราะห์ดวงที่อยู่ด้านในสุดของระบบเป็น "ดาวเนปจูนร้อน" หรือ "ซูเปอร์เอิร์ธ" ดวงแรกที่ถูกค้นพบ
โทะ อะรุ ฮิกูชิ เอะ โนะ ซึอิโอะกุ
โทะ อารุ ฮิกูชิ เอะ โนะ ซึอิโอกุ (, "ความทรงจำของกัปตันผู้นั้น", ) เป็นภาพยนตร์อนิเมะใน ค.ศ. 2011 สร้างจากนวนิยายแฟนตาซีในชื่อเดียวกันของ Koroku Inumura ออกฉายในโรงภาพยนตร์ญี่ปุ่นเมื่อน 1 ตุลาคม ค.ศ. 2011
"โทะ อะรุ ฮิกูชิ เอะ โนะ ซึอิโอะกุ" เป็นผลงานร่วมกันของสตูดิโอ Madhouse และTMS Entertainment กำกับโดย Jun Shishido โดยประกาศผู้ให้เสียงในภาพยนตร์เมื่อ 19 พฤษภาคม ค.ศ. 2011
เรื่องนี้กล่าวถึงชีวิตของชาร์ล คะริโนะ ผู้เป็นทหารรับจ้างต้อยต่ำแห่งราชอาณาจักร Levam จากวัยเด็กถึงผู้ใหญ่เขาถูกเหยีดผิวและเลือกปฏิบัติโดยเพื่อนร่วมชาติเพราะสืบเชื้อสายครึ่งหนึ่งมาจากต่างชาติและมีผมสีดำแตกต่างจากผู้อื่นอย่างเห็นได้ชัด ชาร์ลต่อสู้ปากกัดตีนถีบมาได้จนไต่เต้าเป็นนักบินเครื่องบินทะเลสำหรับขับไล่ลาดตระเวลาสองที่นั่งนามว่า Santa Cruz วันหนึ่งเขาได้รับหน้าที่สำคัญยิ่งให้บินเดี่ยว 12,000 กิโลเมตร ผ่านน่านน้ำศัตรู เพื่อนำหญิงสูงศักดิ์นามว่า Fana del Moral คู่มั่นของเจ้าชายไปส่งยังจุดหมาย บรรดาเครื่องบินอื่นที่ส่งมาปกป้องเขาในภารกิจนี้ถูกข้าศึกโจมตีแตกพ่ายไปสิ้น เพราะมกุฎราชกุมารส่งจดหมายรักถึง Fana ผ่านโทรเลขทหาร ความจึงล่วงรู้ถึงข้าศึก ชาร์ลโมโหโกรธาอย่างยิ่งเมื่อได้ทราบความนี้จาก Fana เพราะเห็นว่าเพื่อนร่วมฝูงบินของเขาต่างพลีชีพไปเพราะจดหมายโง่ๆ นั่น
ระหว่างการเดินทาง ชาร์ล และ Fana ใช้ชีวิตอยู่ร่วมกันหลายคืนและได้เผยความในใจแก่กัน หลังจากชาร์ลถูกยิงได้รับบาดเจ็บ Fana ก็ตัดผมสั้นและรับบทบาทในการต่อสู้กับข้าศึกด้วยในเวลากลางวัน ตกกลางคืนจึงได้พูดคุยกัน Fana จึงรู้ว่าแม่ของชาร์ลเคยเป็นพี่เลี้ยงของ Fana มาก่อน และ Fana ก็เคยมอบดอกไม้ให้แก่ชาร์ลในวัยเด็กที่ถูกคนอื่นข่มเหงรังแก แม่ของชาร์ลเสียชีวิตหลังจากถูกขับไล่ออกจากคฤหาสน์ของ Fana เธอเสียใจเป็นอย่างยิ่งที่รับรู้ถึงชะตากรรมของชาร์ลและรับรู่ว่าเป้าหมายของการเดินทางหาใช่เมืองหลวงแต่เป็นเกาะใกล้กับเมืองหลวงเพราะทางกองทัพจะส่งฝูงบินพิเศษมารับเพื่อออกข่าวไปว่าฝูงบินพิเศษเป็นผู้ช่วยชีวิตพระคู่หมั้น Fana ถึงกับขอให้พาเธอไปกับเขาด้วย เพราะไม่ต้องการใช้ชีวิตที่สูงศักดิ์อีกต่อไป
ในที่สุดเขาทั้งสองก็ถึงเกาะที่ตกลงกันไว้ ทหารชั้นผู้ใหญ่โยนถุงทองให้ชาร์ลอย่างหมูหมาเป็นค่าจ้างตอบแทนตามที่ตกลง มิหนำซ้ำยังยักยอกทองไปสองกำมือเสียด้วย เมื่อถูกกระทำย่ำยีเสียเช่นนี้ ชาร์ลจึงบินตามไปและโปรดทองที่เหลือบนท้องฟ้า เป็นการเฉลิมฉลองที่พระคู่หมั้นเข้าสู่พระนคร เป็นการยืนยันว่าเขายอมรับภารกิจครั้งนี้เพราะเป็นภารกิจช่วยชีวิตคน หาใช่เพื่อเงินที่กินไปสามชาติก็ไม่หมด